Un bărbat din Gura Vitioarei a fost reținut de polițiști pentru 24 de ore fiind acuzat de tâlhărie calificată.
În fapt, în noaptea de 7 spre 8 mai a.c., bănuitul, împreună cu un alt bărbat, ar fi transportat cu autoturismul un bărbat de 51 de ani, domiciliat în județul Neamț, din municipiul Ploiești, în municipiul Câmpina, iar când au ajuns la destinație, bărbatul de 46 de ani, i-ar fi smuls din mână portofelul persoanei vătămate.
Din portofel, ar fi fost sustrași 630 de euro și 500 de lei, bănuitul aruncând mai apoi portofelul pe stradă, în zona unde persoana a coborât din autoturism.
Cu ocazia depistării, bănuitul a fost condus la sediul unității de poliție în vederea audierii, unde a înapoiat o parte din bani persoanei vătămate.
Astfel, în baza probatoriului administrat, față de acesta a fost luată măsura reținerii pentru 24 de ore, urmând ca azi să fie prezentat unității de parchet competente cu propunere de luare a unei alte măsuri preventive.
În cauză, cercetările sunt continuate de polițiști sub aspectul săvârșirii infracțiunii de tâlhărie calificată.